open-index/open-wikipedia-markdown huggingface dataset:
Ketil Egge

**Ketil Egge** (født 11. mars 1950, død 26. mars 1997) var en norsk skuespiller, dramaturg og teatersjef.

Han var sønn av komponist Klaus Egge og bror til operasangeren Guri Egge, oppvokst på Ljanskollen i Oslo. Egge var endog keeper for Bækkelaget Sportsklubb da de ble norgesmestre i utendørs håndball.

Etter debuten ved Trøndelag Teater i Trondheim, hvor han var student (1971–73), flyttet han samtidig med kollega Finn Schau til Teatret Vårt i Molde som skuespiller. Egge var der leder (1973–76) før han etablerte seg ved Rogaland Teater (1977), hvor han var sjef (1991–94).

Før sykdom og sin tidlige bortgang ledet han Den Nationale Scene i Bergen (1995–96).

Utover å skrive skuespill, også for NRK, forfattet Egge revytekster for Dizzie Tunes, Øivind Blunck og Hege Schøyen, samt instruert Løgnaslagets revyer i Stavanger der han var bosatt.

Han var programleder for TV 2-programmet *Tre kokker* (1992).

## Utmerkelser
* Hederspris i nordisk dramatikerkonkurranse for skuespillet *Møtet*, Göteborgs stadsteater og Bok & Bibliotekmessen (1989)
* 3. pris på  kroner i Norsk kulturråds dramatikerkonkurranse for barnestykket «Bent» (1990)

## Referanser


## Eksterne lenker
*
Marius Odne

**Marius Odne** (født 8. februar 1978) er en norsk tidligere ishockeyspiller. Han spilte blant annet for Lillehammer Ishockeyklubb, Gjøvik Hockey, Stavanger Oilers og Comet Halden. Odne avsluttet ishockeykarrieren i Lillehammer Ishockeyklubb i 2010.

## Referanser


 

## Eksterne lenker
*
Anders

**Anders** er er skandinavisk mannsnavn som betyr «mann». Navnet er vanlig i Skandinavia, Finland og Grønland. En navnebærer er den svenske astronomen Anders Celsius.

## Etymologi
**Anders** er en skandinavisk variant av *[[Andreas]]*. Navnet er avledet av det greske ordet ἀνήρ, *anér* (genitiv ἀνδρός, *andrós*), «mann». Navneleddet *anēr* kan spores videre tilbake til det urindoeuropeiske leddet **ner-*, «mann».

## Utbredelse
*Anders* er et vanlig navn i hele Skandinavia og i Finland og Grønland.

Navnet er kjent i Danmark siden 1200-tallet og i Norge og Sverige siden 1300-tallet. *Andres* var et vanlig mannsnavn i Norge i middelalderen. Over 220 forskjellige personer med navnet er nevnt i Regesta Norvegica.
*Anders* og *Annders* var svært vanlige mannsnavn i Norge på 1500-tallet. Over 1300 personer med disse navnene er nevnt i Norske Lensrekneskapsbøker 1548-1567.
*Anders* var det fjerde mest brukte mannsnavnet i Norge på 1600- og 1700-tallet. Det var blant de mest populære døpenavnene i Norge på slutten av 1800-tallet og senere i perioden ca. 1975-1995. Navnet var blant de seks mest populære døpenavnene i perioden 1979&ndash;1985.

*Anders* er i dag et vanlig navn blant annet i Sverige, Norge og Danmark.

|}

## Kjente personer med navnet

* Anders Celsius (1701–1744), svensk astronom kjent for celsiusskalaen
* Anders Jahre (1891–1982), norsk skipsreder
* Anders Lange (1904–1974), norsk politiker
* Anders Kjær (f. 1940), norsk maler
* Anders Magnus (f. 1952), journalist, korrespondent i NRK
* Anders Dahlberg (f. 1960), norsk skuespiller
* Anders Baasmo Christiansen (f. 1976), norsk skuespiller
* Anders Behring Breivik (f. 1979), norsk terrorist
* Anders Bardal (f. 1982), norsk skihopper
* Anders Jacobsen (f. 1985), norsk skihopper

## Navnedag
*Anders* har navnedag i flere land, oftest 30. november. Den norske navnedagen er .

## Referanser




## Eksterne lenker
*
David Rautio

**David Rautio** (født 8. juli 1985) er en svensk ishockeykeeper som fra sesongen 2009/2010 skal spille for IK Oskarshamn i Allsvenskan. Han spilte sesongen 2008/2009 for Lillehammer Ishockeyklubb.

## Referanser


## Eksterne lenker
*
Solo in Soho

***Solo in Soho*** er solo-debutalbumet til Thin Lizzy-vokalist og bassist Phil Lynott. 

Musikkalbumet ble utgitt mens han fortsatt var med i Thin Lizzy, og han fikk hjelp fra  Scott Gorham, Brian Downey, Huey Lewis, Snowy White og Gary Moore. Brian Robertson var også med på å skrive sangen «Girls». Dire Straits frontmann Mark Knopfler spiller gitar på sangen «Kings Call», som er en hyllest til Elvis Presley. Albumet ble utgitt 17. september 1980

## Sporliste
Alle spor skrevet av Phil Lynott, unntatt hvor annet er nevnt.
# «Dear Miss Lonely Hearts» (Jimmy Bain, Phil Lynott) – 4:11
# «King's Call» – 3:40
# «A Child's Lullaby» – 2:43
# «Tattoo (Giving It All Up for Love)» – 3:21
# «Solo in Soho» – 4:15
# «Girls» (Jimmy Bain, Phil Lynott, Brian Robertson) – 4:00
# «Yellow Pearl» (Phil Lynott, Midge Ure) – 4:06
# «Ode to a Black Man» – 4:06
# «Jamaican Rum» – 2:43
# «Talk in '79» – 3:00
Nyborg-Klauvaneset

**Nyborg-Klauvaneset** er en åtte km motorveistrekning under planlegging i Åsane bydel i Bergen. Byggekostnadene vil være på omkring 5,4 milliarder kroner. Tidspunkt for anleggsstart er ikke klar, men er nevnt i NTP 2018–2029 som «E39 Vågsbotn – Klauvaneset». Strekningen er en del av veiprosjektet Ringvei Øst.

Prosjektet inneholder blant annet Nyborgtunnelen som vil gå fra et kryss ved dagens IKEA på Nyborg i Åsane til Klauvaneset ved Nordhordlandsbrua på . Prosjektet har vært planlagt siden 1969. I NTP 2018–2029 indikeres det 3,9 milliarder kroner statlig finansiering og 1,5 milliarder kroner annen finansiering.

## Referanser




## Eksterne lenker
* Statens vegvesens prosjektside
Marit Pia Jacobsen

**Marit Pia Jacobsen** (født 1962) er en norsk skuespiller.

## Filmografi
* 1997: *[[Salige er de som tørster]]* (spillefilm) – politikvinne på fabrikk
* 2001: *[[Elling (film)|Elling]]* (spillefilm) – Reidun Nordsletten
* 2002: *[[Cigarettes]]* (kortfilm)
* 2002: *[[Folk flest bor i Kina]]* (spillefilm) – Marianne
* 2005: *[[Elsk meg i morgen (film)|Elsk meg i morgen]]* (spillefilm) – Reidun
* 2006: *[[Sejer – Svarte sekunder]]* (TV-miniserie) – Helga Joner

## Eksterne lenker
*
Rodney Strasser

**Rodney Strasser** (født 30. mars 1990 i Freetown) er en fotballspiller fra Sierra Leone. Han spiller som midtbanespiller på AC Milan.
## Eksterne lenker
*
Krasjan

**Krasjan** er en betegnelsen for ordensstjernen som tilhører insigniene for en orden. Ordensstjerner benyttes for høyere grader av en orden, i norsk sammenheng for de to øverste gradene, storkors og kommandør med stjerne, av St. Olavs Orden og Den Kongelige Norske Fortjenstorden. 

I ordensvesenets tidligste periode kunne en krasjan være laget av tøy og påsydd drakten, eventuelt være brodert. Fra begynnelsen av 1900-tallet ble det vanligst med ordensstjerner laget i metall. Størrelsen på ordensstjernen kan variere etter klasse og grad, både i diameter og med hensyn til antall stråler. 

Ordensstjerner bæres på brystet.

## Etymologi
Ordet kommer fra fransk *crachat*, «spyttklyse», opprinnelig en betegnelse som av folk fra lavere sosiale sjikt foraktelig ble slynget – liksom en spyttklyse – mot folk med nesa i sky. Ordet er belagt i fransk fra rundt den franske revolusjon i betydningen «dekorasjon».

## Referanser


## Kilder
* «Ordensklasser og -insignier» i Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966, s. 19
Rover 600

**Rover 600** er en bilserie fra den britiske bilprodusenten Rover som ble produsert mellom 1993 og 1999. 

Rover 600 var etterfølgeren til Austin Montego. Den ble etterfulgt av Rover 75.

## Versjoner
Rover 600 var tilgjengelig i følgende versjoner:
* 618i
* 618 Si
* 620i
* 620 Si
* 620 SLi
* 620 GSi
* 623 SLi
* 623 GSi
* 623 i*S*
* 620ti
* 620 Di
* 620 SDi
* 620 SLDi
* 620 GSDi

De 2 siste tallene i modellnummeret indikerer motorens volum. 618 for 1,8 liters motorer, 620 for 2,0 og 623 for 2,3.
Bensinmotorer, men unntak av 620ti, var Honda enheter. 620ti og alle diesel versjoner hadde Rover motorer. Honda brukte Rover dieselmotorer i dieselversjonen av Accord.
Måløy stadion

**Måløy stadion** er hjemmearenaen til Tornado Måløy Fotballklubb. Banen ligger over Måløy sentrum i Vågsøy kommune og har en kapasitet på 110 sitteplasser.

Arenaen benyttes også til friidrett, det er løpebane rundt fotballbanen. I nærheten finnes også treningsløyper, en av disse går rundt Skramsvatnet. Måløy idrettslag har tilhold i idrettshuset ved stadion, i samme hus leier Trollskogen barnehage lokaler.

## Eksterne lenker
* stadionsiden.com - *bilder og informasjon om Måløy stadion*
Storkommandør (ordensklasse)

**Storkommandør** er en betegnelse på en grad innen en orden. I noen ordener er det den nest høyeste grad, og tilsvarer da den øverste kommandørklasse der denne  klassen er delt (kommandør av 1. klasse, kommandør med stjerne), eller storoffiser. I Dannebrogordenen er storkommandør høyeste grad, foran storkors. I Indias stjerneorden og Den indiske imperieordenen ble betegnelsen storkommandør valgt istedenfor storkors med tanke på at det blant mottakerne ville være hinduer, sikher og muslimer.

## Referanser


## Kilder
* Duckers, Peter: *British Orders and Decorations*, Princes Risborough: Shire Publications, 2004
* McLeod, John: «The English Honours System in Princely India, 1925-1947», *Journal of the Royal Asiatic Society*, 3. serie, bind 4, nr. 2, 1994, s. 239
* Scharfenberg, Gerd og Günter Thiede*Lexikon der Ordenskunde. Von Adlerschild bis Zwieselskreuz*, Regenstauf: Battenberg, 2010
* Stevnsborg, Lars *Kongeriget Danmarks ordener, medaljer og hæderstegn. Kongeriget Islands ordener og medaljer*, Syddansk Universitetsforlag, 2005

## Litteratur
* Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966
* Guy Stair Sainty og Rafal Heydel-Mankoo: *World Orders of Knighthood and Merit*, to bind, Buckingham: Burke's Peerage, 2006
Medaljen for lang og tro tjeneste

**Medaljen for lang og tro tjeneste** tildeles av Det Kongelige Selskap for Norges Vel og er en påskjønnelse til arbeidstakere med minst 25 års ansettelse hos samme arbeidsgiver. Medaljen tildeles av direksjonen (styret) i  Norges Vel og ble første gang utdelt i 1888. Medaljen kan tildeles ansatte i både privat og offentlig sektor.

Medaljen for lang og tro tjeneste er ikke en statlig utmerkelse og figurerer derfor ikke i Kongehusets rangeringsliste over norske ordener og medaljer. Derimot er medaljen fra 2009 godkjent til bruk på norsk militær uniform, der den rangerer som nummer to i «Gruppe 4: Andre norske dekorasjoner». Det tildeles årlig omkring 3500 medaljer.

## Utforming

Medaljen for lang og tro tjeneste har som motiv en sittende kvinnefigur, den romerske seiersgudinnen Victoria, som overrekker en laurbærkrans. Forsiden bærer også innskriften «FOR LANG OG TRO TJENESTE». Mottakerens navn og årstallet for tildeling graveres inn på medaljens bakside, som også er omkranset av en laurbærkrans. Medaljen er utformet i sølv og har én grad. Den er opphengt i et grønt medaljebånd som i midten har striper i nasjonalfargene rødt, hvitt og blått. Medaljen er utformet av billedhugger Brynjulf Bergslien og gravert av Ivar Throndsen.

## Tildeling
Medaljen for lang og tro tjeneste ble de første tiårene tildelt ansatte innenfor landbruket, samt tjenestefolk i private husholdninger. Den første tildeling fant sted 3. desember 1888, da fem kvinner og fire menn ble tildelt medaljen. Det er arbeidsgiver som søker Det Kongelige Selskap for Norges Vel om medaljen, og står for overrekkelsen.

I 1927–1928 kom ansatte i handel, håndverk og industri med, etter avtale med Norges Handelsstands Forbund, Norges Håndverkerforbund og Norges Industriforbund. Ansatte i offentlig sektor kvalifiserte til medaljen fra 1999. Medaljen tildeles ikke embetsmenn eller militært personell.

Inntil 2004 var kriteriet for tildeling sammenhengende ansettelse hos samme arbeidsgiver i 30 år. Dette er senere moderert til 25 år og tillater også ansettelser med avbrudd. Permisjoner med og uten lønn regnes med i tjenestetiden, men stillingsprosenten må være minst 50 % for at arbeidstiden skal regnes med, såfremt arbeidstakeren har vært i tjeneste hos samme arbeidsgiver i minst 25 år.

Direksjonen i Norges Vel har lagt til et kriterium for uklanderlig tjenesteforhold, men mulighet for å trekke medaljen tilbake dersom det avdekkes forhold som blir vurdert uverdige for å bære medaljen.

## Referanser


## Litteratur
* Martin Kvist og Kjetil Kvist: *Medaljekatalogen 1804–1805*, Oslo: Norsk Numismatisk Forening, 2002, s. 58.

## Eksterne lenker
* Medaljen for lang og tro tjeneste, Det Kongelige Selskap for Norges Vel
* Statutter, Det Kongelige Selskap for Norges Vel
*  Oversikt over norske sivile og militære utmerkelser  i *f-xtra*, nr. 1, 2009, bilag til *Forsvarets Forum*, nr. 11, 2009
Rippipip

**Rippipip** (engelsk: Reepicheep) er en talende mus fra Narnia i C.S. Lewis' romaner *[[Prins Caspian]]*, *[[Reisen til det ytterste hav]]* og *[[Den siste striden]]*.

Rippipip er leder for de talende mus i Narnia, og en dyktig fekter. Han er hele Narnias modigste vesen, stikk i strid med hva den lille skikkelsen hans skulle tilsi. Han tenker mye på sin og andres ære, men er også farlig eventyrlysten, svært høflig og rettferdig. Han tar enhver utfordring han møter på strak arm, selv om han skulle risikere å tape.  

## Handling
I Prins Caspian leder Rippipip en gruppe snakkende mus, i kamp mot Telmarinerne under prins Caspians kommando. Han blir hardt såret, og mister halen under konflikten. Lucy Pevensie leger snart sårene hans med hennes magiske hjerte. Men han oppdager snart at halen hans ikke har vokst ut igjen, og han beklager for å ha vist seg for Aslan i en så vanærende tilstand. De andre snakkende musene forbereder seg på å skjære av deres egne haler hvis sjefen deres ikke får beholde sin, hvorpå Aslan på mirakuløst vis gjenoppretter halen til Rippipip.

I Reisen til det ytterste hav avslører Rippipip at helt siden han var liten har hatt en visjon om å oppdage Aslans land over havet helt øst i Narnia. Den lille musens ambisjoner og æreskodeks bringer ham tidlig i konflikt med den veldig bortskjemte Eustace Scrubb. Men når sistnevnte blir forvandlet til en drage på grunn av en forbannelse, blir Rippipip snart hans viktigste venn. Det er Rippipip som oppfordrer mannskapet om bord på Dawn Treader til å seile inn på en mystisk øy, og dermed forenkle redningen av Lord Rhoop - den fjerde av de syv herrene av Narnia som de var nødt til å finne igjen. De tre siste herrene blir funnet i en forbannet søvn på Ramandu's Island. Men denne forbannelsen kan bare brytes, hvis de seiler til verdens ende og der forlater minst en av mannskapet deres for aldri å komme tilbake. Rippipip melder seg frivillig til denne rollen.

Når hovedpersonene når portene til Garden, i Aslans land mot slutten av Den siste striden, så er det Rippipip som hilser dem velkommen.
Holmvassdalen naturreservat

**Holmvassdalen naturreservat** ligger i Grane kommune i Nordland. Området ligger vest for E6, 25 – 30 km sør for Trofors, og vest for Store Svenningvatn, Kjerringvatn, Sefrivatn og Lille Majavatn. Reservatet ble opprettet av Kongen i statsråd 19.12.2008.

Området ble fredet for å bevare et tilnærmet urørt naturområde med sitt biologiske mangfold i form av naturtyper, økosystemer, arter og naturlige økologiske prosesser. Dalføret har relativt store områder med kompakt gammel granskog på kalkrik grunn, og der er høy andel rike vegetasjonstyper og en rekke interessante forekomster av lav, sopp, karplanter og fugl. Vegetasjonstypene viser et stort spekter fra fattigmyr og bærlyngskog til kalkrik myrer og rik kalkskog av ulike utforminger. 

De store verneverdiene i Holmvassdalen har vært kjent i lang tid og per desember 08 var det funnet ca. 50 rødlistearter der. Fredning av skog er viktig for å nå målet om å stoppe tapet av biologisk mangfold da nær halvparten av de norske rødlisteartene lever i skog. Gjennomførste analyser har vist at fredning av Holmvassdalen har små næringsmessige konsekvenser.

Et forslag om fredning av Holmvassdalen var på omfattende lokal og regional høring våren 2005. Hele behandlingen av saken framgår av foredraget til kgl.res, s. 43- 60. Fredningsforskriften tillater beiting, friluftsliv, plukking av sopp og bær, og jakt etter vanlige regler, men har forbud mot alle inngrep som kan forringe verneverdiene. Hogst og alle former for tekniske inngrep er således forbudt. Fylkesmannen er forvaltningsmyndighet for reservatet. 

## Fakta
*Kartblad N50: 1925 IV, 1925 III, 1825 II & 1825 I
*Høyde over havet: 166 – 935 meter 
*Areal: ca.  60 km² 

## Referanser


## Eksterne lenker
* Miljøstatus: Holmvassdalen naturreservat
* Kart over reservatet
Distortioneffekter

**Distortioneffekter** (egentlig forvrengingseffekter) er innen musikk er en måte å forandre lyd på. Den benyttes typisk i forbindelse med elektriske gitarer i form av en effektpedal som er koblet til en gitarforsterker, eller som en innebygget funksjon i forsterkeren. Bruken av effekten begynte da man oppdaget at rørforsterkere går *overdrive* (komme i høy intensitet) når rørene ble overbelastet. Overdrive i sin rene form uten effektpedaler benyttes stadig flittig i kombinasjonen mellom hammondorgel og Leslie-høytalere. Sistnevnte er en spesielt konstruert forsterker/høyttaler som benyttes for å frambringe spesielle lydeffekter ved å utnytte dopplereffekten. Denne sounden ble utviklet og perfeksjonert av Jon Lord fra rockbandet Deep Purple.  I musikksjangere som rock, heavy rock og metal brukes disse lydeffektene ofte. Forvrenging av lyd i negativ forstand, eksempelvis ved komprimering av lydfiler som MP3 er noe annet.

## Overdrive / distortion
En overdrivepedal klipper eller overstyrer og/eller komprimerer dynamikken i et lydsignal. Effekten legger til *[[sustain]]* (varighet), harmonier, og overtoner som gitaren ikke ville ha uten disse hjelpemidlene. Den mest brukte typen pedaler legger til *sustain* og en varmere, rundere klang, mens de mer ekstreme legger til mange overtoner som ikke eksisterer i den egentlige tonen, og gjør at man får en mye mer kompleks og dissonerende tone, som lyder skarpere for øret. 

En annen måte å oppnå distortionlyd er å gi en rørforsterker et mye sterkere signal (*gain*) enn den klarer å behandle. Og man oppnår da samme effekt. Det er denne metoden det menes når man bruker ordet «overdrive». Man varierer da graden av forvrenging (*distortion*) ved å justere innsignalet opp for å få mer forvrenging eller ned for å få mindre. Mange gitarister mener denne metoden gir en bedre og mer autentisk distortioneffekt. De fleste rørforsterkere til elektrisk gitar og bassgitar er tilrettelagt for dette.

## Fuzz
En fuzzboks lager også en forvrengt versjon av lydsignalet, men i motsetning til andre distortionpedaler, øker den og klipper signalet tilstrekkelig. Dermed gjøres en vanlig sinusbølge om til en bølgeform som er mye nærmere en firkantbølge. Lyden av dette gir en klassisk fuzztone, som er litt røff i kantene. Den blir ennå mer forvrengt enn lyden i en vanlig forvrenging eller overdriveboks. Fuzzlyden har vanligvis også en lavere mellomtone enn andre forvrengte eller endrete lyder.

## Referanser
Dannebrogsmann

**Dannebrogsmann** (dansk: *Dannebrogsmand*) er en betegnelse for innehaver av den danske ordenen *[[Dannebrogordenens hederstegn]]*, opprinnelig innstiftet i 1808 under navnet *Dannebrogsmennenes hederstegn*. Navneskiftet fant sted i 1952. Forkortelsen Dm. benyttes for Dannebrogsmann.

## Referanser
Storbånd

**Storbånd** er betegnelsen på den øverste og fornemste grad i ordener, særlig i slike som har fem trinn, men også i en del andre. Betegnelsen har sitt opphav i ordensbåndet innehavere bærer skrått over brystet. Graden storbånd tilsvarer storkors i andre ordener. Den benyttes også der en ønsker å unngå den religiøst pregede betegnelsen kors. Storbånd benyttes for øverste grad i den jordanske Gjenfødelsesordenen og i thailandske ordener som Chula Chom Klao-ordenen, Den hvite elefants orden og Thailands krones orden.

I oversettelser benyttes betegnelsen storkors likevel enkelte ganger også om øverste grad i ordener som benytter annen terminologi, da for å indikere likeverdighet med hensyn til rang.

## Referanser
Road

**Road** var et hardrock-band fra Oslo, etablert tidlig på 1980-tallet.

Bandet var et typisk turnéband som reiste Norge rundt og hadde enormt med spillejobber i årene de holdt på. På debutalbumet *[[This Is Just Rock’n’Roll]]* fra 1983 deltok tidligere Junipher Greene-medlem Jørun Bøgeberg på bass og vokal, Jon Berg og Eivind Aarset på gitar, samt Willy Bendiksen på trommer. Det siste albumet de ga ut var *[[Breaking Out]]* (1986), og bandet ble oppløst kort tid etter.

Bøgeberg spilte i flere band etter Road og var fast bassist hos a-ha fra 1990 til 1994. Han deltok på turnéer og på to musikkalbum med a-ha. Bendiksen har spilt med The Snakes og sitt eget band Wild Willy's Gang, samt spilt med Jorn siden 2000. Berg gikk til Backstreet Girls, og Aarset har blitt en anerkjent jazzmusiker og har vært studiomusiker for en rekke kjente norske artister. Ringsby har spilt i en rekke band, blant annet TinDrum, TNT, samt The Snakes og Jorn sammen med Bendiksen. Han spiller idag i Vestlandsfanden. Han har fra 2013 erstattet Victor Borge i TNT. Pedersen har vært lenge aktiv innen teater og cabarét i Trondheim.

## Medlemmer
;Siste 
*Børge Pedersen – vokal
*Jimmy Iversen – gitar
*Øystein «Sid» Ringsby – bassgitar
*Willy Bendiksen – trommer

;Tidligere medlemmer

* Gunnar Westlie - Gitar
*Jørun Bøgeberg – bassgitar
*Jon Berg – gitar
*Eivind Aarset – gitar
*Knut Akselsen – vokal
* Kees Hansen  - bass

## Diskografi
**[[This Is Just Rock’n’Roll]]* (Desperado/Slagerfabrikken) (1983)
**[[Running Away]]* (1985) (12 minutter, EP, egenutgitt)
**[[Breaking Out]]* (1986)

## Kilder
*Siren Steen (red): *Norsk pop- og rockleksikon*, Vega Forlag (2005) ISBN 978-82-92-48909-3
Slag (krig)

Et **slag** i militær sammenheng viser til et sammenstøt mellom to fiendtlige styrker, som regel i stor skala med mange soldater innblandet. Hensikten med et slag kan som regel være å finne ut hvilken hær som er sterkest, slik at denne parten kan vinne krigen. Slaget kan også utkjempes for erobring av et ettertraktet område. Dette området er som oftest av taktisk og/eller strategisk betydning. Det skilles mellom sjøslag, som skjer til sjøs, og feltslag, som foregår på landjorda. I moderne tid har også luftslag mellom krigsfly blitt en viktig del av krigføringen. 

Avgjørende slag går inn i historien som definerte hendelser. Slaget ved Stiklestad blir av den grunn ofte omtalt som innføringen av kristendommen i Norge, mens slaget ved Hastings markerer begynnelsen på normannerherredømmet i England. Slaget om Stalingrad blir definitivt betraktet som vendepunktet på østfronten under andre verdenskrig.
Den gylne rose

**Den gylne rose** er en pavelig utmerkelse. Den anses som en av de fornemste hedersbevisninger i Den katolske kirke. 
## Beskrivelse
Den gylne rose er utformet som en naturalistisk rose med stilk, blader, knopper og blomster og er laget i gull. Rosen kan også være besatt med edelstener, i særdeleshet safirer. Den kan også utstyres med vase. Tildeling av Den gylne rose skjer etter at rosen velsignes, salves og påføres røkelse i en seremoni som avholdes fjerde søndag i fastetiden, også kalt rosesøndag, midtfaste eller *[[søndag laetarw|laetare]]*. Den kan deretter gis som utmerkelse til en særlig begunstiget person eller gis til en kirkelig institusjon eller samfunn. 

De første eksempler på tildeling av en gyllen rose som hedersbevisning stammer fra pave Leo IXs tid (1049–54), da slike ble gitt til særlig begunstigede konger og fyrster. Valdemar Atterdag (1321-75) ble tildelt rosen da han besøkte paven i Avignon. I slike tilfeller kunne tildeling av den gylne rosen også ha politisk betydning. Etter 1759, da pave Klemens XIII ga Den gylne rose til dogen av Venezia, ble hedersbevisningen utelukkende gitt til katolske fyrster eller kirkelige institusjoner. 

Under pave Benedikt XV (1914–22) stoppet tildelingene, men ble gjenopptatt under etterfølgeren pave Pius XI (1922–39). Velsignelsen av rosen finner sted hvert år. Rosen oppbevares i Vatikanet dersom ingen verdig mottaker er utpekt.


Golden Rose MNMA Cl2351 n1.jpg|Den gylne rosen Johannes XXII (pavetid 1316–34) bestilte og ga til Rudolf III av Nidau.
Gouden Roos.JPG|Den gylne rose i basilikaen Notre-Dame de Montaigu i Belgia.


## Referanser


## Litteratur
**Honneur & Gloire. Les trésors de la collection Spada*, Paris: Musée national de la Légion d’honneur et des ordres de chevalerie, 2008, s. 171.
Furuholmen (markastue)

:*For artisten i musikkgruppen [[Aha]], se [[Magne Furuholmen]]*

**Furuholmen** er et utfarts- og bevertningssted sørøst i Vestmarka i Bærum. Stedet har navn etter furua som står ved myra nedenfor. Det ligger på om lag 270 moh, og er lett tilgjengelig både fra Bærumssiden og Askersiden. Furuholmen ligger omtrent 750 meter nordvest for Gupu. 

Furuholmen ble bygget som bolig i 1903-1905 av Ole og Gina Tjernsli. Ole var fra Sollihøgda og Gina f. Olsen fra Grosetløkka. Brødrene Anders og Ole Tjernsli kjøpte sammen Vestre Gupumarka i 1903 og østre del i 1912. I 1914 solgte de Gupumarka til Brukseier Lomsnes. Han var den første som hadde bil i traktene. Allerede tre år senere solgte han Gupumarka videre til Bærum kommune, som har eid stedet siden. 
 

I 1914-1915 var det ingen fastboende, bare skogsfolk på Furuholmen. Fra 1918 til 1920 bodde Jonette og Olaf Sagbakken på Furuholmen. De drev litt servering. Da de flytta til Sagbakken, kom Jonettes søster Harriet og hennes mann Frithjof Ahlquist til Furuholmen. De hadde som nygifte bodd i Stormyra. Frithjof og Harriet drev Furuholmen som serverings- og overnattingssted helt fram til 1963.

## Kilder
* Furuholmen på Turistforeningens ut.no
* Furuholmen i markadatabasen til Skiforeningen
* Værvarsel for Furuholmen på yr.no
* [Furuholmen på lokalhistoriewiki](https://lokalhistoriewiki.no/wiki/Furuholmen_(serveringssted_i_Vestmarka))
Ordensbånd

**Ordensbånd** er betegnelsen for et bånd som benyttes til opphengning av ordenstegn for en orden. Ordensbåndet som skulderbånd bæres av innehavere av høyeste grad av flergradige ordener, samt i noen tilfeller medlemmer av enklassige ordener, over skulderen og ned til hoften der ordenstegnet er opphengt i en sløyfe i båndets nedre del. For lavere grader er ordensbåndet utformet til å bære om halsen, eller som et bånd eller en sløyfe med ordenstegnet opphengt til å bære på brystet.

Ordensbåndets farger regnes gjerne som ordenens farge. Ordensbånd lages av vatret silke, det vil si det er innvevd et bølgeformet mønster i stoffet.

## Se også
* Bandolær, uniformsbelte eller -sele som vanligvis går på skrå over bryst og rygg
* Båndstripe, lite brystbånd på uniformer som tegn på tildelt orden, medalje eller utmerkelse
* Kokarde, rosettformet eller rundt merke, ofte i nasjonalfarger
* Medaljebånd
* Skjerf

## Kilder
* «Ordensklasser og -insignier» i Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966, s. 18

## Eksterne lenker
*
Leelee Sobieski

**Liliane Rudabet Gloria Elsveta «Leelee» Sobieski** (født 1983) er en amerikansk skuespillerinne. Hun ble kjent i tenårene for sin opptreden i filmen *[[Deep Impact]]*. 

## Filmografi

## Referanser


## Eksterne lenker
* 
* 
* Samantha Miller. "Blithe Spirit"  *[[People (magazine)|People]]*; November 12, 2001
Transall

**Transall** (**Transport Allianz**) ble etablert i 1959 for å utvikle og bygge det militære transportflyet Transall C-160. Transall var en joint venture mellom franske Nord Aviation og tyske Weser Flugzeugbau (WFB) og Hamburger Flugzeugbau (HFB). Den senere produksjon ble gjort av Aérospatiale (etterfølgeren til Nord Aviation), Vereinigte Flugtechnische Werke (VFW) (etterfølgeren til Weser Flugzeugbau) og Messerschmitt-Bölkow-Blohm (MBB) (etterfølgeren til Hamburger Flugzeugbau) respektivt.

## Produkt
* Transall C-160

## Referanser

* 
*
Hans Berntsen

**Hans Heitmann Berntsen** (født 8. juli 1870 i Rana, død 30. november 1939) var en norsk fagforeningsmann. Han ble i 1898 ansatt som reiseagitator for Arbeiderpartiet i det nordenfjeldske Norge, og startet over 300 fagforeninger.

Han kan gjenkjennes under navnet *Benk Benkson* i romanserien Dansen gjenom skuggeheimen. En statue av ham ble i 1958 reist i Mo i Rana.

## Referanser
Olav Strøm

**Olav Johannes Strøm** (1866–1963) var en norsk fagforeningsleder og en av pionerene innen fagbevegelsen i Norge.

Han jobbet som ung mann på teglverk, og stiftet i 1886 den første fagforening for teglverksarbeidere i Kristiania.

Tidlig på 1890-tallet jobbet han som anleggsarbeider ved den nye jernbanen til Brevik, og var aktiv i Skien. Der fikk han Arbeidersamfundet og fagforeningene til å stille eget kommuneprogram. Da de ikke fikk sine kandidater inn på Venstres liste stilte de sågar egne lister.

I 1893 fikk han i samarbeid med Sivert Larsen Lunde en del av Arbeidersamfundets medlemmer med i en sosialdemokratisk forening. På Arbeiderpartiets landsmøte høsten dette året møtte Strøm som representant for de nye foreningene i Skiens-traktene, og ble valgt til sekretær.

Som partisekretær begynte han en omfattende virksomhet som omreisende agitator blant rallarer og anleggsarbeidere. I 1895 sto han bak stiftelsen av Det norske Vei- og Jernbaneforbund, som senere skiftet navn til Norsk Arbeidsmandsforbund. Han ble forbundets første formann. 

I 1903 ble han politianmeldt for underslag mot forbundet, og mistet formannsvervet. Senere bodde han i Finnmark og Kvinesdal.

Han var også senere aktiv i partipolitikken, både i Arbeiderpartiet og i Norges Kommunistiske Parti.

Strøm er skildret litterært i romanverket *[[Dansen gjenom skuggeheimen]]*, der en av hovedpersonene, «Ølløv Skjølløgrinn», opplever en lignende livsreise som Strøm. 

## Referanser


## Eksterne lenker
* Om Olav Strøm i Norsk biografisk leksikon
Dortin Dalstrøen

**Dortin Martinsen Dalstrøen** (1899&ndash;1960) var en norsk forfatter. Under psevdonymet Trond Fjeld (som henspiller på Tronfjell i Alvdal) skrev han om den norske utvandringen til Amerika.

I det daglige arbeidet Dalstrøen som kontormann i Tynset trygdekasse, der han de siste 15 årene av livet var bestyrer.

## Utgivelser
* 1933: Landet som lokket. Fortellinger fra pionerlivet i Amerika i begynnelsen av 1880-årene.

## Litteratur
* Geir Vestad: *Hedmarks diktere*, Oplandske Bokforlag 2008

## Referanser


## Eksterne lenker
* ''Landet som lokket'', Nasjonalbiblioteket
Joar Eimhjellen

**Joar Eimhjellen** (født 11. august 1903 i Naustdal, død 22. desember 1992 i Trondheim) var en norsk skolemann og politiker (Ap).

Han vokste opp på Fimland i Naustdal som sønn av lærer Kristian Eimhjellen og hustru Kristianne Fimland. Han giftet seg i 1927 med Gudrun Grindberg fra Verdal. Han gikk Levanger lærerskole og underviste i Osen, Meråker, Vadsø, Namsos og Trondheim før han i 1951 ble skoleinspektør i Stjørdal. Han avgikk med pensjon i 1970.

Eimhjellen var ordfører i Meråker 1938–1939 og ordfører i Stjørdal 1956–1959. Han var også engasjert i IOGT.

Han døde i Trondheim og ble begravet fra Tiller kirke.

## Referanser


## Eksterne lenker
*
Skattekort

**Skattekort**, også kalt **skattetrekksmelding**, er i Norge et dokument som utstedes av Skatteetaten og viser hvor mye forskuddsskatt en må betale ut fra forventede inntekts-, fradrags- og formuesforhold. 

Skattekortene tar utgangspunkt i siste fullførte likning. Inntekter, fradrag og formuesforhold korrigeres i henhold til prognoser gitt av Finansdepartementet. Dette er i hovedsak de samme prognosene som legges til grunn ved utarbeidelse av statsbudsjettet. Utskrivingen av skattekortene foregår i perioden oktober/november. Det er prognosene som gjelder på dette tidspunktet, som vanligvis legges til grunn.

Skatteetaten utarbeider trekktabeller som viser hvor mye skatt som skal trekkes ut fra brutto månedslønn. Ved bi-jobber skal det normalt trekkes en gitt prosentandel av lønnen (prosenttrekk). 

Arbeidstakere måtte tidligere levere skattekort til arbeidsgiver(e) ved tiltredelse, og ved hvert årsskifte. Fra 2014 er skattekortet elektronisk og arbeidsgivere må hente skattekort for sine ansatte fra Skatteetaten.

## Frikort
Personer som har inntekter som ikke er skattepliktige til Norge, eller der personens samlede inntektsnivå ikke tilsier at det vil bli utlignet skatt, kan fritas for forskuddstrekk. Disse kan søke Skatteetaten om å få utstedt et frikort, dvs. et skattekort som viser at arbeidsgiver ikke skal trekke skatt. Frikort kommer i to varianter: Med og uten beløpsgrense. Frikort uten beløpsgrense utstedes til personer der skatt og total inntekt er uavhengig av hverandre, vanligvis til personer som ikke er skattepliktige til Norge. Frikort med beløpsgrense utstedes til personer som sannsynligvis ikke vil betale (mer) skatt gitt at inntekten ikke overstiger visse grenser som bestemt i frikortet. 

Den vanligste frikortgrensen tar utgangspunkt i den nedre grensen for betaling av trygdeavgift som i 2016 er &nbsp;kroner. For inntekt over dette ilegges det trygdeavgift fra første krone, men likevel slik at trygdeavgiften ikke kan utgjøre mer enn 25&nbsp;% (opptrappingssatsen) av personinntekten over &nbsp;kroner.  Fordi det ikke blir innkrevd skatt dersom samlet skatt er under 100&nbsp;kroner, er nedre grense for å betale skatt i praksis &nbsp;kroner. Dette omtales gjerne som «frikortgrensen».

## Referanser


## Eksterne lenker
* Skattetaten: Skattekort
* Skattetaten: Frikort
Lardizabalaceae

Slekter og arter: se teksten

**Lardizabalaceae** er en plantefamilie i ordenen Ranunculales. Den omfatter 30-50 arter fordelt på 8-9 slekter, og plantene er vedaktige. Slekten *[[Decaisnea]]* er busker, resten av slektene er lianer. Bladene er motsatt stilt, og blomstene er ofte samla i rakler eller klaser. 

Plantene vokser hovedsakelig i Asia, men tre slekter finnes i det sørlige Sør-Amerika. Familien har vært anerkjent taksonomisk i lengre tid. Noen forskere inkluderer slekten *[[Archakebia]]* som en underslekt i *[[Holboellia]]*.

## Slekter (genera) og arter
I APG II-systemet opereres det med følgende slekter, med arter angitt under hver slekt:
* *[[Akebia]]* – Øst-Asia
* *[[Holboellia]]* – Øst-Asia
* *[[Archakebia]]* – Øst-Asia
* *[[Boquila]]* – Chile, Argentina
* *[[Decaisnea]]* – Øst-Asia
* *[[Lardizabala]]* – Chile
* *[[Sargentodoxa]]* – Øst-Asia
* *[[Sinofranchetia]]* – Øst-Asia
* *[[Stauntonia]]* – Øst-Asia

## Eksterne lenker
* 
* Lardizabalaceae  i: L. Watson og M.J. Dallwitz (1992 onwards). ''The families of flowering plants'' .
* Lardizabalaceae i ''Flora of North America''
* Lardizabalaceae i ''Flora of China''
* NCBI Taxonomy Browser
* Lenker hos CSDL : Lardizabalaceae
Esther Freud

**Esther Freud** (født 2. mai 1963 i London) er en britisk forfatter og skuespiller. Hun er datter av maleren Lucian Freud og oldebarn av Sigmund Freud.

## Liv og karriere
### Tidlig liv
Esther Freud er født i London som datter av maleren Lucian Freud og Bernadine Coverley. Hun er også oldebarn av Sigmund Freud og niese av Clement Freud. Som barn reiste hun omfattende sammen med sin mor, og kom tilbake til London da hun var 16 år for å studere drama ved The Drama Centre.

### Karriere
Hun arbeidet innenfor fjernsyn og teater både som skuespiller og forfatter. Hennes første krediterte opptreden på fjernsyn, dog uheldig, var som en forferdet middagsgjest i *The Bill* i 1984, som løp avsindig ut av en kinesisk restaurant etter at den hadde mottatt en bombetrussel. Et år senere opptrådte hun i TV-serien *[[Doctor Who]]* i episoden *Attack of the Cybermen* som utenomjordisk vesen.

Hennes romaner består av den delvis selvbiografiske *Hideous Kinky* som senere ble filmatisert med Kate Winslet i hovedrollen. Hun er også forfatter av *The Wild*, *Gaglow*, og *The Sea House*. Hun skrev også forordet til *The Summer Book* av Tove Jansson, en engelsk oversettelse av den svenske *Sommarboken* (1972).

Freud ble navngitt som en av den tyve «beste unge britiske romanforfattere» av magasinet *Granta* i 1993. Hennes romaner har blitt oversatt til minst tretten språk. Hun opprettet sammen med Kitty Aldridge kvinneteateret Norfolk Broads.

I 2009 donerte hun novellen *Rice Cakes and Starbucks* til Oxfams prosjekt *Ox-Tales* («Oksefortellinger»), som var fire samlinger med korte fortellinger og noveller av 38 forfattere. Freuds fortelling ble utgitt i samlingen *Water*.

### Privat
Freud har en søster, motedesigner Bella Freud, og en halvbror, Noah Woodman. Hennes onkel var den nå avdøde politikeren sir Clement Freud. Hun har to søskenbarn i media, Matthew Freud (direktør i Freud Communications) og kringkasteren og kulturkommentatoren Emma Freud.

Esther Freud er gift med skuespilleren David Morrissey og med ham har hun tre barn. De har hus i London og Southwold.

## Bibliografi
* *Hideous Kinky* (1991)
* *Peerless Flats* (1993)
* *Gaglow* (1997)
* *The Wild* (2000)
* *The Sea House* (2003)
* *Love Falls* (2007)

## Referanser


## Eksterne lenker
* 
* 
* 
*  Intervju på nettstedet til ''Penguin''
Johan A. Vikan

**Johan Reinert Arnesen Vikan** (1912–1997) var en norsk gårdbruker og politiker (Sp). Han var ordfører i Stjørdal og fylkesordfører i Nord-Trøndelag, formann i Norges Bondelag og stortingsrepresentant for Nord-Trøndelag.

## Familie og yrkesliv
Han ble født på slektsgården Østre Vikan i Stjørdal som sønn av gårdbruker og varaordfører Arne Vikan og hustru Marit Arnstad. Moren var datter av gårdbruker og ordfører John O. Arnstad, og søsteren Eli var gift med gårdbruker, ordfører og fylkesordfører Peder J. Arnstad (ikke av samme slekt).

Han giftet seg i 1942 med landbrukskandidat Cornelia Saxevik. Hun var datter av Christian Saxevik, disponent ved Meraker Brug og eier av Karlslyst gård i Hommelvik. Cornelia ble også tillitsvalgt i Senterpartiet.

Før den andre verdenskrig drev han med friidrett. Etter Sund folkehøgskole og Mære landbruksskole utdannet han seg til landbrukskandidat ved NLH. Vikan var gårdsfullmektig på Mære frem til han overtok slektsgården under krigen. I 1942 overtok han også Jon Leirfalls stilling som oppkjøper for Statens kornforretning i Stjørdalsdistriktet, og skjøttet den de neste ti årene. Vikan var også midlertidig ansatt i Nord-Trøndelag landbruksselskap 1945–1947.

## Politisk arbeid
Han var Stjørdals ordfører 1952–1955 og 1960–1961; i 1962 ble kommunen slått sammen med Skatval, Lånke og Hegra kommuner til den nye Stjørdal kommune, hvor Vikan også ble valgt til ordfører. Han ble også Nord-Trøndelags fylkesordfører. I 1966 fratrådte han som ordfører og fylkesordfører for å tiltre som formann i Norges Bondelag.

Vikan var innvalgt på Stortinget fra Nord-Trøndelag 1969–1977, og satt i Stortingets finanskomité, Stortingets utvidede utenriks- og konstitusjonskomité og Senterpartiets gruppestyre hele tiden.

Vikan hadde en rekke tillitsverv i landbrukets organisasjoner og bank- og forsikringsvesenet, deriblant Norges Vel, Gjensidige Liv, Stjørdal Brannkasse, Bøndernes Bank, Husbanken, Folketrygdfondet og Distriktenes utbyggingsfond.

## Referanser


## Eksterne lenker
*
Den dobbelte drageorden

**Den dobbelte drageorden** (kinesisk: *Shuang Lung Pao Hsing*) var en keiserlig kinesisk orden innstiftet av keiser Guangxu 7. februar 1882. Den var lenge keiserrikets eneste orden og ble tildelt for fremragende tjenester. *Den dobbelte drageorden* ble opphevet i 1912, som følge av den republikanske revolusjon i Kina. 

## Inndeling
*Den dobbelte drageorden* var inndelt i fem klasser der de første tre igjen var inndelt i tre grader.
* Første klasse
** Første grad
** Andre grad
** Tredje grad
* Andre klasse
** Første grad
** Andre grad
** Tredje grad
* Tredje klasse
** Første grad
** Andre grad
** Tredje grad
* Fjerde klasse
* Femte klasse

## Insignier
Insigniene for *Den dobbelte drageorden* gjennomgikk endringer. Fra 1882 til 1900 besto ordenstegnet for første klasse av en rektangulær medaljong i gull med motiv av to blå drager mot en gul bakgrunn. I midten fantes en loddrett innskrift som forklarte ordenens navn og klasse.  Ordenstegnene var utstyrt med forskjellige edelstener, avhengig av grad og klasse. For lavere klasser var ordenstegnene sirkulære, med to drager i midten omkring en edelsten. I 1900 ble ordenstegnene endret og det tilkom en ordensstjerne for første og andre grad, også denne gang med drager i midtmedaljongen. 

Ordensbåndet hadde forskjellige utforminger. I en variant var det rikt ornamentert med drager som det sentrale motiv. I en annen variant var ordensbåndet blått med gule striper.

## Tildeling
Fram til 1908 ble *Den dobbelte drageorden* kun tildelt utlendinger, men fra og med dette året kunne også kinesere tildeles ordenen. *Den dobbelte drageorden* ble først og fremst brukt i diplomatiske forbindelser mellom Kina og andre land. 

Tildeling av de ulike grader og klasser var regulert slik at første grads første klasse ble tildelt andre lands regjerende monarker, andre klasse ble tildelt arveprinser, prinser og andre medlemmer av fyrstelige familier, mens tredje klasse ble tildelt flåteadmiraler, feltmarskalker, ambassadører og ministre. Andre og tredje grader ble tildelt militære og diplomater, etter et system der rang bestemte utnevnelse til bestemte klasser innen hver grad. 

## Norske innehavere
Også nordmenn ble tildelt *Den dobbelte drageorden*. Blant mottagerne var Christian Michelsen og Johan Wilhelm Normann Munthe. 

## Referanser


## Litteratur
*  Paul Kua: China, i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage, 2006, s. 999.
*  «Empire of China» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 95–96.

## Eksterne lenker
* Bilde av ordenstegn, Musée national de la Légion d’honneur et des ordres de chevalerie
Menispermaceae

Slekter og arter: se teksten

**Menispermaceae** er en plantefamilie i ordenen Ranunculales. Den omfatter om lag 520 arter fordelt på om lag 75 slekter, og plantene er tropiske, med unntak av to slekter som når tempererte strøk i Asia og Nord-Amerika. mange av artene er busker, eller klatrende planter. Familien har vært anerkjent taksonomisk i lengre tid. 

## Slekter (genera) og arter
I APG II-systemet opereres det med blant annet følgende følgende slekter:

## Eksterne lenker
* 
* Menispermaceae  in L. Watson and M.J. Dallwitz (1992 onwards). *[http://delta-intkey.com/angio/ The families of flowering plants] : «descriptions, illustrations, identification, information retrieval».* Versjon 3.mai 2006.
* Menispermaceae i ''Flora of North America''
* NCBI Taxonomy Browser
* Lenker hos CSDL : Menispermaceae
Ringstabekktunnelen

**Ringstabekktunnelen** er en 2-felts tunnel på fylkesvei 609 Jens Rings vei sørøst for Bekkestua sentrum i Bærum. Den er 110 meter lang og ble åpnet i 1996 for å lette presset på Gamle Ringeriksvei gjennom Bekkestua sentrum. Tunnelen har ett løp med to motgående felt og er stengt for sykler.

## Referanser
De røde enger

***De røde enger*** er et dansk krigsdrama fra 1945 regissert av Bodil Ipsen og Lau Lauritzen Jr. Filmen, som har Poul Reichhardt og Lisbeth Movin i hovedrollene, kretser rundt minnene til en dansk sabotør mens han venter på å bli henrettet i tysk krigsfangenskap. Den ble filmet i Danmark bare måneder etter slutten på den tyske okkupasjonen under andre verdenskrig. 

*De røde enger* er en hyllest til de danske motstandskjempene og blir regnet som et stilistisk mesterverk. Filmen fikk Gullpalmen ved Filmfestivalen i Cannes i 1946.

## Handlingen

I det tyskokkuperte Danmark under andre verdens krig, sitter den unge danske sabotøren Michael (Poul Reichhardt) et Gestapo-fengsel og venter på å bli henrettet. Tankene hans går tilbake til hendelsene som ledet til at han ble pågrepet. På en eng i Jylland, venter Michael og hans kamerater på et britisk flyslipp av våpen og eksplosiver som skal brukes av motstandsbevegelsen. Etterpå, mens han gjemmer seg, blir Michael overrasket av tyske soldater. Han unnslipper etter at han har åpnet ild. På en landevei stopper en bil kjørt av en tysk feltoffiser (Arne Hershold). Michael overmanner offiseren og skyter ham. Kledd i offisersuniformen klarer Michael å komme til København og treffer kjæresten sin Ruth (Lisbeth Movin) på hotellet der hun bor. Toto (Lau Lauritzen), lederen av motstandsgruppen, venter på ham. De planlegger å sabotere en våpenfabrikk. Men, de mistenker at det er en tyster i gruppen og planen blir utsatt. Et av gruppens medlemmer, Dreyer (Freddy Koch), blir arrestert, så Ruth og Michael flykter til hennes onkels sommerhus. Ruth er redd for å miste Michael. Hun sier: «Dersom du dør, da er alt meningsløst – da er jeg ikke noe menneske lenger – og engene er ikke grønne lenger – de er farget rød av ditt blod.»

Planleggingen av sabotasjeaksjonen blir fullført, og gruppen går i gang på med oppdraget. Men det blir avslørt at det har vært en tyster når gruppen blir overrasket av soldater som ligger og venter på dem. I skuddvekslingen blir Michael såret, men han klarer å sprenge fabrikken i luften før han blir fanget.

I fengselet til Gestapo prøver fengselsvakten Steinz (Per Buckhøj) som hater krigen og nazistene, å hjelpe Michael litt, men kan ikke forhindre at han blir torturert. Michael står imot den brutale torturen, men han blir dømt til døden. Mens Michael er fengslet får han mistanker om hvem tysteren er og gjennom Steinz gir han beskjed til kameratene sine: *Eple er råttent.* En felle blir satt opp og Prikken (Preben Neergaard) avslører seg selv som tysteren. Det finnes ingen annen utvei enn å drepe ham, og det er ikke vanskelig å finne medlemmer som vil gjøre det. 

Mens han blir kjørt til stedet der henrettelsen skal finne sted, forteller Steinz Michael at han har fått en beskjed at hele Steinz sin familie er drept under de alliertes flybombardement den uken. Michael ber Steinz å flykte sammen med ham. Steinz avslår og skyter seg selv i bilen. Michael flykter og søker tilflukt i et bakeri hvor han er i stand til å kontakte Toto. Både Michael og Ruth får tak i transport til Sverige hvor de endelig kan hvile.

## Rolleliste

## Referanser


## Eksterne lenker
*
Mulesel

**Mulesel** er en krysning mellom eselhoppe og hestehingst. Hybrider mellom eselhingster og hestehopper kalles muldyr. Mulesler har 63 kromosomer.

## Se også
* Muldyr
Walter Reuther

**Walter Philip Reuther** (født 1. september 1907, død 9. mai 1970) var en amerikansk fagforeningsleder som var medvirkende til at United Automobile Workers ble en sterk røst innenfor bilindustrien, samt i Det demokratiske parti i midten av det 20. århundre. Han var en sosialist inntil 30-tallet, da han ble en ledende liberal og støttespiller til New Deal-koalisjonen.

## Referanser
Rob Hubbard

**Rob Hubbard** (født 1955 i Kingston upon Hull, England) er en britisk musiker og komponist kjent for sin videospillmusikk, spesielt for 80-tallets hjemmedatamaskiner som Commodore 64 med sin lydchip SID. Han har blant annet jobbet for spillselskaper som Gremlin Graphics og Electronic Arts.

## Referanser


## Eksterne lenker
* 
*
Grand Circus Park

**Grand Circus Park** er en 20 000 m² stor park i sentrum av Detroit, Michigan som forbinder teaterdistriktet med finansdistriktet i byen.
SID

**SID** kan referere til:
* MOS Technology SID
* IATA-koden til Amílcar Cabral internasjonale lufthavn på Kapp Verde
* Si ;D, Aftenpostens debattside for ungdom

**SiD** kan referere til:
*SiD - Specialarbejderforbundet, dansk fagforbund
Iskiler

**Iskiler** er et geologisk fenomen som kun oppstår i områder hvor det er permafrost. En iskile er en massiv kileformet iskjegle som stikker 2-6&nbsp;m loddrett ned i bakken. Kilen kan være opp mot 200&nbsp;m lang, men blir sjelden større enn 1-4&nbsp;m bred. Iskilene dannes når jorden trekker seg sammen som følge av vinterens kulde. Vannet som kommer ned i sprekken presser jorden fra hverandre, og det oppstår en jordvoll. Når isen er tint, ser man etter mange år en tom sprekk som står igjen.

## Litteratur
*Ole G. Karlsen(red.), *Terra Nostra*, 1. opplag – 2008

## Eksterne lenker
*
Sandviktunnelen

**Sandviktunnelen** er en veitunnel på europavei 39 i Masfjorden kommune i Vestland. Tunnelen går gjennom Sandvikefjellet mellom Sandvikedalen og Juvika i Haugsværfjorden. Den er 394 meter lang.

Det er ikke tillatt for fotgjengere og syklister å ferdes i Sandviktunnelen.

## Se også
*Jernfjelltunnelen
*Veitunneler i Norge
*Liste over veitunneler i Norge

## Referanser


## Eksterne lenker
* Sandviktunnelen på Scandion.no
* [Statens vegvesen veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@-11957,6789874,13/vegobjekt:82295058:58b02c:67)